open-index/open-wikipedia-markdown huggingface dataset:
Karkemišas

**Karkemišas** (*Carchemish*), dar vadintas **Europu** () – senovinis miestas ir valstybė šiaurės Sirijoje, šalia Eufrato upės, dabartinėje Alepo muhafazoje, prie sienos su Turkija, netoli Džarabulo miesto.

## Istorija

Karchemišo istorijoje išskiriami du valstybingumo laikotarpiai. Miestas įkurtas 3 tūkstantmetyje pr. m. e., rasta to meto keramikos, įkapių. Miestas minimas Eblos archyvo dantiraštiniu šumerų raštu parašytose šio laikotarpio lentelėse. Manoma, kad tuo laikotarpiu jis buvo priklausomas nuo Eblos hegemonijos. Jame buvo didelė asirų prekybinė kolonija. Nuo II tūkst. pr. m. e. pradžios Karkemišas tapo savarankiška valstybe ir klestėjo dėl prekybos iki pat XIV a. pr. m. e.

Klestintis miestas domino aplinkines imperijas, ypač Hetitų imperiją vakaruose ir Egipto imperiją pietuose. XV a. pr. m. e. Faraonas Tutmozis I netoliese pastatė stelą, žymėjusią Egipto pergalę prieš Siriją. XIV a. pr. m. e. miestas buvo užimtas hetitų valdovo Šupiluliumo I. Jis miesto valdovu paskyrė savo sūnų Pijašilį. XI a. pr. m. e. Karkemišas tapo vienu svarbiausių Hetitų karalystės miestų.

XII a. pr. m. e. Hetitų karalystę sunaikino užplūdusios „jūrų tautos“, tačiau Karkemišas atsilaikė ir buvo vienos iš siro-hetitų valstybėlių sostine bei svarbiu prekybos centru. Taip prasidėjo antrasis Karkemišo valstybingumo laikotarpis. IX a. pr. m. e. asirų valdovas Ašurnasirpalas II privertė miestą mokėti duoklę Asirijai, o 717 m. pr. m. e. buvo užkariautas Sargono II. 605 m. pr. m. e. mieste įvyko svarbus Karkemišo mūšis, kuriame babiloniečiai, vadovaujami Nabuchodonosoro II nugalėjo jungtinę egiptiečių ir asirų armiją. Po šio mūšio miestas nunyko.

Nuo 1911 m. Karkemišas pradėtas tirti britų archeologų. Rasta rūmų, šventyklų, bazaltinių statulų, gynybinių sienų ir vartų liekanų.

## Šaltiniai
Asado tvenkinys

**Asado tvenkinys** () – tvenkinys Sirijoje, ant Eufrato upės. Pavadintas Sirijos prezidento Hafezo Asado garbei.

1973 m. Sirija su Tarybų Sąjungos inžinierių pagalba pabaigė užtvankos ant Eufrato upės, šalia Raka miesto, statybą. Užtvanka suformavo tvenkinį, kurio tūris 10 km³, ilgis apie 80 km ir plotis 8 km. Važiavimas per užtvanką griežtai kontroliuojamas. Tvenkinio vanduo naudojamas drėkinimui. Užtvankoje įrengta hidroelektrinė. Šalia tvenkinio nutiesta automobilių magistralė ir geležinkelio atšaka Alepas – Raka. Asado tvenkinys yra svarbi migruojančių ir žiemojančių paukščių Vakarų Azijoje vieta.
Triumfo arka. Auksiniai balsai II

**„Triumfo arka. Auksiniai balsai II“** yra muzikinio LRT projekto „Triumfo arka“ 2009 m. dalyvių muzikinis albumas bei DVD, išleistas 2010 m.

## Atlikėjai

Arijas iš pasaulinių operų, operečių bei miuziklų atlieka LTV laidos „Triumfo arka“ II sezono 13 dalyvių: Joana Gedmintaitė, Ona Kolobovaitė, Rafailas Karpis, Evelina Sašenko, Mindaugas Rojus, Jomantė Šležaitė, Diana Tiškovaitė, Renata Dubinskaitė, Kristina Zmailaitė, Kęstutis Alčiauskas, Marta Lukošiūtė, Andrius Apšega ir Viktorija Stanelytė. Kviestiniai solistai - Asmik Grigorian, Egidijus Bavikinas.

## Dainos

# Joana Gedmintaitė, Ona Kolobovaitė, Asmik Grigorian - Kalafo arija „Nessun Dorma“ iš G. Puccini operos „Turandot“
# Rafailas Karpis - Kavaradosio arija „Šviečia žvaigždės“ iš G. Puccini operos „Karmen“
# Joana Gedmintaitė - Elenos bolero „Merce Dilette“ iš G. Verdi operos „Sicilijos mišparai“
# Evelina Sašenko - Magdalietės arija iš A. L. Webber roko operos „Jėzus Kristus superžvaigždė“
# Ona Kolobovaitė, Egidijus Bavikinas - Monikos ir Rolando duetas „Kregždutės, kregždutės“ iš G. Kuprevičiaus miuziklo „Ugnies medžioklė su varovais“
# Mindaugas Rojus - Husarų daina iš I. Kalman operetės „Cirko princesė“
# Jomantė Šležaitė - Elizos daina iš F. Loewe miuziklo „Mano puikioji ledi“ (libr. A. J. Lernerio)
# Rafailas Karpis - Barinkajaus kupletai iš J. Strauss operetės „Čigonų baronas“
# Diana Tiškovaitė, Renata Dubinskaitė - Gėlių duetas iš L. Delibo operos „Lakmė“
# Joana Gedmintaitė - Čio Čio San arija „Un Bel Vi Vedremo“ iš G. Puccini operos „Madam Baterflai“
# Ona Kolobovaitė - Rinaldo arija „Lascia Chiʼio Pianga“ iš G. F. Händel operos „Rinaldo“
# Mindaugas Rojus - A. Califano ir E. Cannio neapolietiška daina „O Surdato ʻNnammurato / Įsimylėjęs kareivis“ (liet. t. M. Gylio)
# Kristina Zmailaitė - Hanos daina apie Vilją iš F. Lehar operetės „Linksmoji našlė“
# Kęstutis Alčiauskas - J. Cechanovičiaus aranžuota italų liaudies daina „Tiritomba“
# Ona Kolobovaitė - „All That Jazz“ iš J. Kander ir F. Ebb miuziklo „Čikaga“
# Joana Gedmintaitė - Mimi arija iš G. Puccini operos „Bohema“
# Marta Lukošiūtė - Paslaptingosios katės daina „Macavity Cat“ iš A. L. Webber miuziklo „Katės“
# Andrius Apšega - R. Falvo neapolietiška daina „Dicitencello Vuie“
# Kristina Zmailaitė, Viktorija Stanelytė - Lauretos arija „O Mio Babbino Caro“ iš G. Puccini operos „Džanis Skikis“
# „Triumfo arka 2009“ dalyviai - E. Elgar „Vilties ir šlovės maršas“

## Kiti faktai

Albumas įrašytas kartu su Kauno simfoniniu orkestru, dirigentai - Modestas Pitrėnas ir Martynas Staškus.

## Nuorodos

* Mindaugas Rojus „Triumfo arkoje“ - Husarų daina iš I. Kalmano operetės „Cirko princesė“
Imigracijos teisė

**Imigracijos teisė** - viešosios teisės (administracinės teisės) pošakis, reguliuojantis imigraciją.

## Sritys
*Užsieniečių teisė (įskaitant asmenų be pilietybės teisė)
*Pabėgėlių teisė (nacionalinė teisė)
*Imigracijos valdymo (administravimo) teisė, viešojo sektoriaus organizacijų bei subjektų veiklos teisė

## Lietuva
Lietuvoje teises reglamentuoja iš esmės 2 įstatymai:
*Lietuvos Respublikos „Dėl užsieniečių teisinės padėties“ įstatymas.
* Lietuvos Respublikos įstatymo „Dėl užsieniečių teisinės padėties“ įgyvendinimo įstatymas. 

Klausimus kuruoja Migracijos departamentas prie Vidaus reikalų ministerijos (valstybės biudžetinė įstaiga).
Katna

**Katna** (*Qatna*), dabar vadinama **Tel el Mišrife** () – senovinis miestas Sirijoje, 18 km į šiaurės rytus nuo Homso, prie Oronto intako – Il Asvado vadžio.

## Istorija

Miestas įkurtas 3 tūkstantmetyje pr. m. e., tačiau iš ankstyvojo laikotarpio radinių rasta mažai. 2 tūkstantmetyje pr. m. e. dėl strategiškai geros padėties (buvo įsikūręs Oronto slėnyje, šalia karavanų kelių iš Mesopotamijos ir Viduržemio jūros kraštų sankryžos) miestas suklestėjo, tapo svarbiu politiniu centru. Prekiavo su Egiptu, dėl prekybos kelių kontrolės varžėsi su Jamhado valstybe, vėliau buvo jai pavaldus.

XIV-XVII a. pr. m. e. Katna pateko į Egipto įtakos sferą, čia buvo pastatytas sfinksas. Vėliau miestas pateko į buferinę zoną tarp Egipto ir Mitanijaus valstybių. 1375 m. pr. m. e. miestą sugriovė hetitai, vadovaujami Supiluliumo I. Katna vėl buvo atstatyta ir gyvavo Naujosios Babilonijos karalystės laikais (626-539 m. pr. m. e.), tačiau buvo Emesos šešėlyje ir didelės reikšmės neįgijo.

Katna archeologų kasinėjama nuo XX a. trečiojo dešimtmečio. Rasta 2 tūkstantmečio pr. m. e. gynybinių įtvirtinimų, ketveri vartai, šumerų deivės Ninegal šventykla, valdovų rūmų ir citadelės su freskomis liekanų, be to molinių dantiraščio lentelių, rašytų akadų kalba, dramblio kaulo plokštelių su įrėžtais ūkiniais duomenimis, valdovo kapavietė.

## Šaltiniai
Himalajinis kedras

**Himalajinis kedras** (*Cedrus deodara*) – pušinių šeimai (*Pinaceae*) priklausanti spygliuočių medžių rūšis. Paplitusi vakarų Himalajuose (nuo rytų Afganistano iki pietų Tibeto, vakarų Nepalo).

Tai visžalis, spygliuotis medis, kurio aukštis siekia 40-50 m (kartais iki 60 m), kamieno skersmuo iki 3 m. Medžio laja kūgiška, su horizontaliomis šakomis bei žemyn nusvirusiomis šakelėmis. Spygliai 2,5-5 cm ilgio, apie 1 mm storio, susitelkę po 20-30 ant šakelės. Moteriški kankorėžiai 7-13 cm ilgio, 5-9 cm pločio, vyriški – siauri, 4-6 cm ilgio, žiedadulkes skleidžia rudenį. Sėklos subręsta per 12 mėnesių.

Himalajinis kedras auga drėgnuose kalnų šlaituose, 1500-3200 m aukštyje.

Medis sanskrito kalba vadinamas *devadāru* ir reiškia „dievų medis“. Įvairių regiono tautų mitologijose tai šventas medis, dievų buveinė. Himalajinis kedras plačiai auginamas kaip dekoratyvinis medis, atsparus šalčiams iki -25 °C. Mediena plačiai naudojama namų (tarp jų Kašmyro plaukiojančių namų), tiltų, kitų statinių statybai. Ajurvedoje šio kedro mediena naudojama smilkalų gamybai, syvai – eteriniams aliejams. Šis aliejus turi antibakterinių, priešgrybelinių savybių, naudojamas aromaterapijai, odos, virškinimo ligų gydimui ir kt.

## Šaltiniai


File:Cedrus deodara B.jpg|Spygliai
File:Himalaya-Zeder-Zapfen.jpg|Moteriškas kankorėžis
File:Cedrus deodara Manali 3.jpg|Himalajinių kedrų miškas. Himačal Pradešas, Indija
Libano kedras

**Libano kedras** (*Cedrus libani*) – pušinių šeimai (*Pinaceae*) priklausanti spygliuočių medžių rūšis. Paplitusi rytinių Viduržemio jūros pakrančių kalnų šlaituose (Libane, Turkijoje, Sirijoje, Kipre).

Tai visžalis, spygliuotis medis, kurio aukštis siekia iki 40 m, kamieno skersmuo iki 250 cm. Jauno medžio laja kūgiška, vėliau tampa paplokščia, su horizontaliomis šakomis. Spygliai 5-30 mm ilgio, susitelkę po 15-45. Kankorėžiai subręsta kas antrais metais, nuo apvaisinimo iki sėklų susidarymo praeina 12 mėnesių. Subrendę kankorėžiai būna 8-12 cm ilgio, 4-6 cm pločio.

Libano kedras gausiausiai auga 1000–2000 m aukštyje, kur sudaro grynus miškus arba persimaišo su juodąja pušimi, kilikiniu kėniu bei kadagiais.

Libano kedro mediena nuo senovės naudojama laivų, namų, rūmų statybai. Egiptiečiai naudojo medžio sakus mumifikacijai, o pjuvenų rasta faraonų kapuose. Medis Biblijoje minimas 76 kartus. Dėl intensyvaus kedrų kirtimo per istorijos bėgį, išliko tik nedidelės jų giraitės. Jau Romos imperatorius Hadrianas buvo nurodęs saugoti kedrų giraites Libane. Dabar vyksta šių medžių atsodinimas.

Libano kedras yra Libano nacionalinis simbolis, vaizduojamas ant šalies vėliavos ir herbo.

## Šaltiniai


File:Cedars07(js).jpg|Kedrų giraitė Libane
File:Cedars24(js).jpg|Moteriški kankorėžiai  
File:Cedrus libani ssp. atlantica 'Glauca' by Line1.jpg|Dekoratyvinė veislė
Atlasinis kedras

**Atlasinis kedras** (*Cedrus atlantica*) – pušinių šeimai (*Pinaceae*) priklausanti spygliuočių medžių rūšis. Paplitusi šiaurinėje Atlaso kalnų dalyje Alžyre ir Maroke. Kartais laikomas Libano kedro porūšiu (*C. libani subsp. atlantica*).

Tai visžalis, spygliuotis medis, kurio aukštis siekia 30-35 m (kartais iki 40 m), kamieno skersmuo 1,5-2 m. Laja piramidiška, horizontaliomis šakomis. Labai panašus į Libano kedrą, turi kiek mažesnius kankorėžius ir spyglius. Subrendę kankorėžiai būna 5-7 cm ilgio, 4 cm pločio, šviesiai rudi. Sėklas subrandina rudenį, o išbarsto pavasarį.

Atlasinis kedras auga 1000–2000 m aukštyje Tel Atlaso ir Rifo kalnuose, sudaro monotipines giraites.

Medis dažnai auginamas kaip dekoratyvinis augalas, mediena tvirta, naudojama statyboms, baldų gamybai.

## Šaltiniai


File:Bosque de cedros, montes del Atlas, Ifran.jpg|Kedrų giraitė Maroke
File:Atlas Cedar Cedrus atlantica Cones 2800px.jpg|Vyriški kankorėžiai  
File:Atlas Cedar Cedrus atlantic Branch 3008px.jpg|Šakos
Witt muziejus

**Witt muziejus** Miunchene – didžiausia kandžių kolekcija pasaulyje. Muziejų 1980 m. įkūrė Thomas Witt. Jo šeima yra gerai žinomi verslininkai Vokietijoje. Kolekciją sudaro 10 mln. egzempliorių iš viso pasaulio.

## Nuorodos
* Muziejaus svetainė
Delčevas

**Delčevas** – miestas rytų Makedonijoje, kalnuotoje vietovėje. Išvystyta žemės ūkio, tekstilės, tabako pramonė.

## Istorija
### Pavadinimo kilmė

Osmanų sultonas viduramžiais buvo atvykęs į miestą ir daug krikščionių atverė į islamą, todėl gyvenvietė pavadinta ***Sultanija***. Tačiau kadangi vietos musulmonai turkų kalbos nemokėjo, jie išvertė vardą į ***Carevo Selo*** („caro kaimas“). 1950 m. miestelis pervadintas ***Delčevu*** makedonų revoliucionieriaus G. Delčevo (1872–1903) garbei.

## Sportas
* FK Bregalnica Delčevo (futbolas)
Struga

**Struga** – miestas pietvakarių Makedonijoje, prie Ochrido ežero ir Juodojo Drino upės. Savivaldybės centras. Yra Šv. Jurgio cerkvė. Vandens turizmas.

## Sportas
* FK Karaorman Struga futbolo klubas.
* FC Struga futbolo klubas.
* „Gradska Plaža“ stadionas. Jo talpa 500 žiūrovų.
Gevgelija

**Gevgelija** – miestas pietų Makedonijoje, prie Vardaro upės, pasienyje su Graikija. Savivaldybės centras. Geležinkelio mazgas. Išvystyta žemės ūkio, lengvoji, šilko pramonė, turizmas, apylinkėse plyti Kožufo kalnai.

## Sportas
* FK Kožuf Gevgelija (futbolas)
Velobolas

**Velobolas** arba **dviratinis** – dviračių sporto komandinė rungtis, dažniausiai vykdoma uždarose patalpose, kurios metu sportininkai sėdėdami ant dviračių turi kuo daugiau įmušti kamuolį į priešininkų vartus.

## Taisyklės
Komandą dažniausiai sudaro du žmonės. Jie abu puola ir ginasi nuo priešininkų sėdėdami ant dviračių be stabdžių ir papildomų ratukų. Kamuolys valdomas dviračiu ir galva, išskyrus vartų gynimo metu, kuomet priešininkų pasiųstą kamuolį galima atmušti tik dviračiu. Komanda, kuri daugiausiai kartų įmuša kamuolį į priešininkų vartus, tampa nugalėtoja.

## Istorija
Velobolas atsirado 1893 m. Jo kūrėju laikomas Nicholas Edward Kaufmann. Pirmasis šio sporto pasaulio čempionatas įvyko 1929 m. Ši sporto šaka populiari Austrijoje, Belgijoje, Čekijoje, Danijoje, Prancūzijoje, Vokietijoje, Italijoje, Japonijoje, Rusijoje, Švedijoje ir Šveicarijoje.. Visų laikų sėkmingiausia komanda yra Pospíšil broliai iš Čekoslovakijos, kurie 20 kartų tapo pasaulio čempionais (1965 m. - 1988 m. intervale).

## Pasaulio čempionatai
Šiuo metu pasaulio čempionatus vykdo tarptautinė dviračių sporto federacija UCI. Dviračių bolo čempionatas vyksta kartu su meninio važiavimo dviračiu pirmenybėmis UCI uždarų patalpų dviračių sporto čempionate.

## Išnašos
Forum Cinemas

UAB **Forum Cinemas** – kino demonstravimo ir platinimo įmonė Lietuvoje. Pristato kompanijų 20th Century Fox, „Buena Vista“, „Walt Disney Pictures“, „United International Pictures“ bei „Dream Works“ studijų filmus. UAB „Forum Cinemas” nuomos ir nuosavybės teisės įmonė valdo kino centrus „Forum Cinemas Vingis” bei „Forum Cinemas Akropolis” Vilniuje bei kino centrą „Forum Cinemas" Kaune.

Priklauso tarptautiniam kino centrų tinklui „Forum Cinemas”. Šis veikia visose Baltijos šalyse ir Suomijoje. „Forum Cinemas” tinklo savininkė – Suomijos kompanija „Finnkino“, priklausanti vienai didžiausių Suomijos kompanijų „Rautakirja“ (vienai iš dukterinių didžiausio daugiašalio koncerno Suomijoje „Sanoma“ kompanijų).

„Forum Cinemas” vyksta „Yomayo” kino dienos, kasmetiniai kino festivaliai „Scanorama” ir „Kino pavasaris“.

2007 m. įmonė atidarė kino teatrą Kauno „Akropolyje“. 2008 m. įkūrė kino teatrą prekybos ir pramogų centre „Babilonas“ Panevėžyje, metų gale ir Šiaulių (Akropolyje). 2010 m. perėmė kino teatrą Klaipėdoje.

## Kino teatrai

## Uždaryti kino teatrai

## Nuorodos
*
Kičevas

**Kičevas** – miestas vakarų Makedonijoje, Bistros kalnų pietrytinėje pašlaitėje, tarp Ochrido ir Gostivaro. Savivaldybės centras. Yra Švč. Dievo Motinos vienuolynas, 7 cerkvės.

## Istorija

Minimas nuo 1018 m.

## Sportas
### Futbolas
* FK Napredok Kičevo
* FK Vlazrimi Kičevo
Sušica

**Sušica** – gyvenvietė pietryčių Makedonijoje, 17 km į rytus nuo Strumicos, 5 km į šiaurės vakarus nuo Novo Selo, kurio savivaldybei priklauso. Yra kultūros namai, ambulatorija, mokykla.

## Istorija

Minima nuo viduramžių.

## Sportas
* FK Nov Milenium Sušica (futbolas)
Džepčištė

**Džepčištė** – miestelis šiaurės vakarų Makedonijoje, į šiaurės rytus nuo Tetovo, pasienyje su Kosovu. Miestelio ekonomikoje vyrauja „Renova“ statybinių medžiagų fabrikas. Yra muziejus.

## Sportas
* FK Renova D̂epčište (futbolas)
Pilietybės teisė

**Pilietybės teisė** (objektine prasme) - visuma teisės normų, reguliuojančių pilietybę; viešosios teisės sritis, konstitucinės teisės institutas. Subjektine prasme pilietybės teisė dar gali būti suprantama kaip žmogaus teisė į pilietybę (t. y. teisė ją įgyti, turėti ir kt.).

## Sritys
*Nacionalinė teisė, konstitucinės ir administracinės teisės normos dėl pilietybės
*Tarptautinė teisė, tarptautinių subjektų sutartys, kiti susitarimai bei teisės aktai dėl nacionalinės pilietybės klausimų.

## Lietuvos Respublikos pilietybės teisė

Reglamentuoja LR Konstitucija bei Lietuvos Respublikos pilietybės įstatymas, kiti teisės aktai.

## Taip pat skaitykite
*Imigracijos teisė
Probištipas

**Probištipas** – miestelis šiaurės rytų Makedonijoje, pietvakarinėje Osogovo kalnų pašlaitėje. Išvystyta kalnakasyba.

## Istorija

Nuo romėnų laikų miestas garsėja kalnakasyba ir mineraliniais vandenimis.

## Sportas
* FK Rudar Probištip (futbolas)
Kratovas

**Kratovas** – miestelis šiaurės rytų Makedonijoje, vakarinėje Osogovo kalnų pašlaitėje. Garsėja tiltais.

## Istorija

1282 m. valdant serbams, Kratovas tapo kalnakasybos centru (buvo išgaunamas auksas ir sidabras). 1689 m. miestas nusiaubtas, šachtos uždarytos. 1805 m. kalnakasyba atnaujinta, XIX a. miestas klestėjo (gyveno apie 50 tūkst. gyventojų).

## Sportas
* FK Sileks Kratovo (futbolas)
Kavadarcis

**Kavadarcis** – miestas pietų Makedonijoje, Tikvešo lygumoje. Savivaldybės centras. Telkšo didžiausias šalyje dirbtinis Tikvešo ežeras, yra miesto muziejus, išvystyta vyndarystė, geležies ir nikelio pramonė.

## Sportas
* FK Tikveš Kavadarci (futbolas)
Turnovas (Makedonija)

**Turnovas** – gyvenvietė pietryčių Makedonijoje, 15 km į rytus nuo Strumicos, prie Turijos upės (nuo jos gavo vardą), šalia kelio Strumica–Petričius. Yra Šv. Kirilo ir Metodijaus mokykla.

## Sportas
* FK Horizont Turnovo (futbolas)
Bogdancai

**Bogdancai** – miestelis pietryčių Makedonijoje, prie sienos su Graikija. Savivaldybės centras. Prateka Vardaras.

## Sportas
* FK Vardarski Bogdanci (futbolas)
Makedonijos Kamenica

**Makedonijos Kamenica** – miestas šiaurės rytų Makedonijoje, prie Kamenicos upės.

## Istorija

Nuo seno vietovė garsėjo Sasos kaime išgaunamomis alavo ir cinko rūdomis. Kamenica minima nuo 1566 m. kaip ***Kamena Reka*** (tai rodo, kad miesto vardas yra kilęs nuo pro jį tekančios upės pavadinimo), nors jau 1570 m. minima kaip ***Kamenica***. 1950 m. gavo miesto teises, jugoslavų buvo pervadinta ***Makedonijos Kamenica*** siekiant atskirti nuo kitų Kamenicos vardu vadinamų gyvenviečių Jugoslavijoje.

## Sportas
* FK Sasa Makedonska Kamenica – futbolo klubas;
* ŽFK Kamenica Sasa – moterų futbolo klubas;

## Išnašos

## Nuorodos
* Savivaldybės svetainė
Kamenica

**Kamenica** (arba ***Kamianica***) vadinamos gyvenvietės:

## Baltarusija
* Žyrovičų Kamianica, kaimas Bresto srities Bresto rajone.

## Kosovas
* Kosovska Kamenica, miestas rytų Kosove.

## Makedonija
* Makedonijos Kamenica, miestas šiaurės rytų Makedonijoje.
Raimundas Mažuolis

**Raimundas Mažuolis** (g. 1972 m. kovo 9 d. Vilniuje) – Lietuvos ir Tarybų Sąjungos nacionalinių plaukimo rinktinių narys, olimpinis medalininkas ir nacionalinis Lietuvos rekordininkas.

Mažuolis tapo pirmuoju nepriklausomos Lietuvos plaukiku pelniusiu medalius pasaulio ir Europos čempionatuose. Dalyvavo trijose olimpiadose. 1992 m. ir 1996 m. buvo Lietuvos vėliavos vėliavnešys vasaros olimpinėse žaidynėse.

## Išnašos
Japoninė pocūgė

**Japoninė pocūgė** (*Pseudotsuga japonica*) – pušinių šeimai (*Pinaceae*) priklausanti spygliuočių medžių rūšis. Auga Japonijoje: Ki pusiasalyje (Honšiū) ir Koči prefektūroje (Šikoku).

Tai visžalis, spygliuotis medis, kurio aukštis siekia 30 m, kamieno skersmuo iki 1,5 m. Spygliai 15-25 cm ilgio, apie 1,5 mm storio, gelsvai žali. Moteriški kankorėžiai 4-5 cm ilgio, 2-2,2 cm pločio, šokoladiškai rudi, sudaryti iš 15-20 plaušelių, vyriški – cilindriški, gelsvai rudi. Sėklos 6-9 mm ilgio.

Auga mišriuose kalnų miškuose, 500–1100 m aukštyje.

## Šaltiniai


File:Pseudotsuga japonica togasawara04.jpg|Moteriškas kankorėžis
File:Pseudotsuga japonica togasawara02.jpg|Spygliai
Drogheda FC

**Droedos FC** – buvęs Airijos futbolo klubas iš Droedos.

## Istorija
1975 m. klubas prijungtas prie Drogheda United komandos.

## Pasiekimai

Šaltiniai:

## Išnašos

## Nuorodos
* RSSSF duomenų bazė (Klubų įkūrimo datos)
Saulius Binevičius

**Saulius Binevičius** (g. 1979 m. sausio 23 d. Kaune) – Lietuvos plaukimo rinktinės narys. Nacionalinis Lietuvos rekordininkas.

2003 m. Europos trumpo baseino plaukimo čempionate pelnė bronzos medalį. Atstovavo šaliai trijose olimpiadose. Sutuoktinė taip pat plaukikė, olimpietė Rugilė Mileišytė.

2021 m. dalyvavo kaip sporto varžybų teisėjas Tokijo olimpinėse žaidynėse.

## Išnašos
Povilas Dirgėla

**Povilas Dirgėla** (g. 1960 m. rugpjūčio 10 d. Klaipėdoje) – tapytojas, žinomas Lenkijoje ir Lietuvoje marinistas.

## Biografija
Tapo nuo vaikystės. Mokėsi Dailės mokyklos vakariniame skyriuje. Vėliau studijavo Vilniaus universiteto (VU) Filologijos fakultete, diplomuotas filologas.

## Kūryba
Nuo 1983 m. aktyviai dalyvauja parodose. 2010 m. suteiktas meno kūrėjo statusas.

Be marinistikos kartais tapo ir siurrealistinius paveikslus.

Nuo 1987 m. – Lietuvos tautodailininkų sąjungos narys.

Nuo 2005 m. – Žemaitijos dailininkų sąjungos narys.

Nuo 2006 m. kas vasarą dalyvauja Lenkijoje pleneruose ir parodose, kurias organizuoja   Stowarzyszenie                                                                                              Marynistów Polskich ( Krakow).

Nuo 2024 m. Lietuvos dailininkų sąjungos narys.

2019 m. Jūrmalos tarptautinėje marinistikos bienalėje - konkurse laimėjo žiūrovų prizą. 

2020 m. dalyvavo tarptautinėje parodoje „Head With Many Thoughts“ Vilniuje. 

2021 m. Jūrmalos tarptautinėje marinistikos bienalėje - konkurse vėl laimėjo žiūrovų prizą. 

2023 m. Mondial Art Academija narys.

2023 m. Jūrmalos tarptautinėje marinistikos bienalėje - konkurse vėl laimėjo žiūrovų prizą.

2024 m. Lietuvos dailininkų sąjungos narys.

## Šaltiniai
Rolandas Gimbutis

**Rolandas Gimbutis** (g. 1981 m. vasario 11 d. Vilniuje) – Lietuvos plaukimo rinktinės narys. Nacionalinis Lietuvos rekordininkas.

2002 m. Europos trumpo baseino plaukimo čempionate pelnė bronzos medalį. Atstovavo šaliai trijose olimpiadose.

## Išnašos
Alheira

**Alheira** – portugališka dešra, gaminama iš įvairios mėsos, išskyrus kiaulieną. Paprastai tai būna veršiena, antiena, vištiena ar triušiena, pridedant duonos, česnako, įvairių prieskonių.

Dešrą sukūrė žydai kaip būdą apgauti Portugalijos inkviziciją. Religija draudžia žydams valgyti kiaulieną, todėl juos buvo lengva pažinti pagal tai, kad jie negamino kiaulienos dešrų ir nerūkė jų rūkyklose. Todėl žydai dešrose kiaulieną pakeitė kitomis mėsos rūšimis, tokiomis kaip veršiena, triušiena, kalakutiena, antiena, vištiena ir kartais kurapkiena, jas sumaišydami su duonos tešla tam, kad butų tinkamesnė konsistensija. Vėliau šis receptas paplito ir tarp krikščionių, kurie į alheirą pradėjo dėti ir kiaulieną.

Alheira paprastai kepama alyvuogių aliejuje ir patiekiama su virtomis daržovėmis ir bulvėmis.

Žinomiausios alheiros gaminamos Mirandeloje.
Kininė pocūgė

**Kininė pocūgė** () – pušinių (*Pinaceae*) šeimos spygliuočių medžių rūšis.

## Paplitimas ir augavietės
Auga pietryčių Kinijoje, šiaurės Vietname, Taivane. Auga mišriuose kalnų miškuose 600–2800 m aukštyje, maksimaliai iki 3300 m aukščio kalnuose.

## Apibūdinimas
Tai visžalis, spygliuotis medis, užauga iki 50 m, kamieno skersmuo iki 2 m. Spygliai 20-25 cm ilgio, apie 2 mm storio, pilkšvai žali. Moteriški kankorėžiai purpuriškai rudi, kiaušiniški, 3,5-8 cm ilgio, 2-4,5 cm pločio.

## Kininės pocūgės varietetai
Išskiriami trys varietetai:
* ***Pseudotsuga sinensis'' var. ''brevifolia*** (W.C.Cheng & L.K.Fu) Farjon & Silba ; Savaime auga 1000–1300 m aukštyje, pietinės Kinijos Guidžou ir Guangsi provincijose.
* ***Pseudotsuga sinensis'' var. ''gaussenii*** (Flous) Silba ; Savaime ir išsimėtę auga kalnų šlaituose ir slėniuose neaukščiau kaip 1500 m aukštyje. Endeminis varietetas Kinijos rytuose ir centre. Paplitę pietryčių Anhui, vakarų Fudziano, Dziangsi, šiaurės ir šiaurės vakarų Džedziango ir Sičuano provincijose.
* ***Pseudotsuga sinensis'' var. ''sinensis*** ; Natūraliai auga 600-3300 metrų aukščiuose. Savaiminis varietetas vidurio Kinijos Guidžou, Hubėjaus, Hunano, Šaansi, Sičuano, Junano provincijose, Taivane ir Vietname.

## Panaudojimas
Mediena naudojama namų, tiltų statybai, baldų gamybai.

## Kininės pocūgės sinonimai
* *Pseudotsuga forrestii* Craib
* *Pseudotsuga salvadorii* Flous
* *Pseudotsuga shaanxiensis* S.Z.Qu & K.Y.Wang
* *Pseudotsuga sinensis* var. *forrestii* (Craib) Silba
* *Pseudotsuga sinensis* subsp. *forrestii* (Craib) Silba
* *Pseudotsuga sinensis* var. *sinensis*
* *Pseudotsuga sinensis* var. *wilsoniana* (Hayata) L.K.Fu & Nan Li
* *Pseudotsuga taitoensis* Kaneh.
* *Pseudotsuga wilsoniana* Hayata
* *Pseudotsuga wilsoniana* subsp. *forrestii* (Craib) A.E.Murray
* *Pseudotsuga xichangensis* C.T.Kuan & L.J.Zhou

## Šaltiniai
1984 m. vasaros olimpinės žaidynės

**1984 m. [[vasaros olimpinės žaidynės]]**, oficialiai **XXIII olimpinės žaidynės** – tarptautinės sporto varžybos, vykusios Los Andžele, Jungtinėse Amerikos Valstijose. Pagrindinis žaidynių stadionas – Los Andželo memorialinis koliziejus.

## Žymūs faktai
* 1984 m. vasaros olimpinės žaidynes boikotavo Tarybų Sąjunga ir jos sąjungininkės: Afganistanas, Angola, Bulgarija, Kuba, Čekoslovakija, Rytų Vokietija, Etiopija, Vengrija, Laosas, Mongolija, Šiaurės Korėja, Lenkija ir Vietnamas.
* Rumunija buvo vienintelė Varšuvos pakto valstybė, kuri neboikotavo žaidynių.
* Dėl politinių priežasčių žaidynes taip pat boikotavo Iranas ir Libija. Iranas tapo vienintele šalimi, kuri boikotavo abejas 1980 m. ir 1984 m. olimpiadas.
* Tarptautinis olimpinis komitetas pakeitė Taivano olimpinį vardą iš Kinijos Respublikos į Kinų Taipėjų, tad pirmą kartą po 1952 m. vasaros olimpinių žaidynių olimpiadoje pasirodė Kinijos Liaudies Respublika. Pastaroji grįžusi po prieš 28 metus įvykusio debiuto pelnė 32 medalius, iš kurių 15 aukso.
* Užfiksuoti 11 patvirtintų neleidžiamų preparatų vartojimo atvejai. Dar 17 mėginių buvo įtartini.
* Edwin Moses pelnė aukso medalį 400 m barjeriniame bėgime, praėjus aštuoneriems metams kai jis laimėjo šią rungtį 1976 m. vasaros olimpinėse žaidynėse.
* Carlos Lopes iš Portugalijos laimėjo pirmąjį aukso medalį savo šaliai olimpiados istorijoje. Taip pat jo pasiektas rezultatas maratono bėgime buvo paskelbtas olimpiniu rekordu (2:09:21), kuris išsilaikė 24 metus.
* Olimpinėse žaidynėse pirmą kartą vyko moterų maratono rungtis. Sportininkėms bėgant paskutinė ratą nuo perkaitimo pargriuvo atstovė iš Šveicarijos Gabi Andersen-Schiess.
* Pirmasis aukso medalis šių žaidynių metu ir pirmasis Kinijos Liaudies Respublikos auksas atiteko šauliui Xu Haifeng.
* Žaidynėse pirmą kartą įtrauktos ritminės gimnastikos ir sinchroninio plaukimo rungtys.
* Kinijos gimnastas Li Ning pelnė šešis medalius.
* Victor Davis iš Kanados laimėjo 200 m plaukimą krūtine ir pasiekė naują pasaulio rekordą.
* Pirmą kartą moterų gimnastikoje sportinės gimnastikos daugiakovėje laimėjo ne atstovė iš Rytų Europos (tam įtakos turėjo žaidynių boikotavimas). Nugalėtoja tapo šeimininkų atstovė Mary Lou Retton.
* Žaidynėse pirmą kartą debiutavo: Bahreinas, Bangladešas, Butanas, Britų Mergelių salos, Džibutis, Pusiaujo Gvinėja, Gambija, Grenada, Mauritanija, Mauricijus, Šiaurės Jemenas, Omanas, Kataras, Ruanda, Samoa, Solomono salos, Tonga, ir JAE.

## Sporto šakos

### Demonstracinės sporto šakos
* Beisbolas
* Tenisas

## Medalininkai

## Dalyvavusios šalys

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Nuorodos

* Oficiali svetainė
Barada

**Barada** () – Sirijos upė, kurios ilgis 71 km. Upė prasideda Antilibano kalnuose ir teka į pietryčius. Prie Barados upės įsikūrusi Sirijos sostinė Damaskas. Upė, kartu su intakais šakojasi į daugybę atšakų ir dirbtinių kanalų, kurių dėka Damasko apylinkėse auga vešli augmenija.
Graikinis kėnis

**Graikinis kėnis** (*Abies cephalonica*) – pušinių šeimai (*Pinaceae*) priklausanti spygliuočių medžių rūšis. Paplitusi kalnuotose Graikijos teritorijose (Peloponese, Kefalinijoje, Eubojoje ir kt.).

Tai visžalis, spygliuotis medis, kurio aukštis siekia iki 30 m, kamieno skersmuo iki 1 m. Laja piramidiška, plati. Spygliai 1,5-3,5 cm ilgio, apie 2 mm pločio, tamsiai žali. Moteriški kankorėžiai siaurai cilindriški, violetinio atspalvio, 12-16 cm ilgio, 3,8 cm pločio, vyriški – kiaušiniški, 1,4 cm ilgio, 0,4 cm pločio. Sėklos 12-19 mm ilgio.

Seniau graikinio kėnio mediena naudota malkoms ir statyboms, dabar medis auginamas kaip dekoratyvinis augalas.

## Šaltiniai


File:Abies cephalonica - twigs.jpg|Spygliai  
File:Abies cephalonica forest Pertouli 1.jpg|Augavietė Tesalijoje
Pilkasis kėnis

**Pilkasis kėnis** (*Abies concolor*) – pušinių šeimai (*Pinaceae*) priklausanti spygliuočių medžių rūšis. Paplitusi vakarinės Šiaurės Amerikos kalnuose – Siera Nevadoje, Uoliniuose kalnuose, Didžiajame baseine, Klamato kalnuose ir kt.

Tai visžalis, spygliuotis medis, kurio aukštis siekia iki 60 m, kamieno skersmuo iki 1,9 m. Nors pasitaiko dar aukštesnių, ypač Josemičio nacionaliniame parke (Kalifornija). Pavyzdžiui, *Abies concolor var. lowiana* porūšis, kurio medis žinomas kaip *Merced Lake Giant*, augantis Mersedo ežero rytinėje pusėje, buvo išmatuotas (1997 metais) 66,1 m aukščio, 223 cm kamieno skersmens bei 99 m³ tūrio. Taip pat šiame parke auga ir daugiau viršijančių 60 m aukštį bei virš 200 cm kamieno skersmenimis šio porūšio medžių.

Jų laja spirališka, vėliau tampa plokščiaviršūne. Spygliai 1,5-6 cm ilgio, apie 2,3 mm pločio, tamsiai žali. Moteriški kankorėžiai cilindriški, alyviškai žali, vėliau tamsiai rudi, 7-12 cm ilgio, 3-4,5 cm pločio, vyriški – purpuriški. Sėklos 8-12 mm ilgio.

Išskiriami du pilkojo kėnio porūšiai:
* *Abies concolor subsp. concolor* – Uoliniuose kalnuose, nuo Aidaho iki Arizonos, vietomis šiaurės Meksikoje;
* *Abies concolor subsp. lowiana* – vakarų pakrantės kalnuose, nuo Oregono iki Kalifornijos pusiasalio Meksikoje.

Mediena minkšta, nepatvari, kartais naudojama popieriaus gamybai. Pilkasis kėnis dažnai puošiamas kaip Kalėdų eglutė.

Lietuvoje kartais auginamas parkuose.

## Šaltiniai


File:Abies concolor cones-2.jpg|Moteriški kankorėžiai
file:Abies concolor subsp lowiana 02.jpg|Vyriški kankorėžiai
File:Abies concolor Pinus ponderosa.jpg|Augavietė Oregone
Vitorija (Sicilija)

**Vitorija** () – miestas Italijoje, Sicilijoje, Ragūzos provincijoje. Miestas yra ant pietinių Iblėjaus kalnų šlaitų. Vitoriją įkūrė karaliaus vietininkas Markas Antonijus Kolona 1607 m. ir pavadino savo dukters vardu. Miestas yra aliejaus ir vaisių regiono centras.

Miestas suplanuotas šachmatų lentos principu, centre – Liaudies aikštė (*Piazza del Popolo*), kur stovi XVIII a. barokinė Švč. Maloningosios Dievo Motinos bažnyčia ir Viktoro Emanuelio teatras, kurį pagal klasikinį stilių pastatė Bartolas Marelid 1869 m. Be to mieste yra kita barokinė Šv. Jono bažnyčia.

## Šaltiniai
Vilafranka di Verona

**Vilafranka di Verona** () – miestas Italijoje, Veneto regione, Veronos provincijoje. Vilafranka yra vidury tarp Veronos ir Mantujos. Per miestą teka Tionės upė.

Tai, kad miestas prie via Postumia kelio ir miesto kelių struktūra rodo, kad miestas yra romėnų kilmės. 1185 m. kovo 9 dieną Veronos taryba atleido miestą nuo mokesčių. Iš čia kilęs pavadinimas (*villa franca*). Miestas į istoriją įėjo dėl Vilafrankos taikos, kuris užbaigė Antrajį Italijos nepriklausomybės karą ir Trečiojo Nepriklausomybės karo mūšio, įvykusio 1866 m. birželio 24 d.

Lufthansos padalinys Air Dolomiti turi savo ofisą Vilafranka di Veronoje.
Lietuvos Respublikos piliečio pasas

**Lietuvos Respublikos piliečio pasas** – Lietuvos Respublikos piliečio asmens dokumentas (pasas), patvirtinantis asmens tapatybę ir pilietybę, skirtas vykti į užsienio valstybes. Šiuolaikinis Lietuvos Respublikos piliečio pasas sukurtas atsižvelgiant į naujausius Europos Sąjungos reikalavimus ir Tarptautinės civilinės aviacijos organizacijos (TCAO) rekomendacijas.

## Turinys
Paso knygelėje yra 32 puslapiai ir polikarbonatinis asmens duomenų lapas, kuriame duomenys, nuotrauka ir parašas išgraviruoti lazeriniu įrenginiu.

Nuo 2006 m. rugpjūčio 28 d. į Lietuvos Respublikos pasus papildomai elektroniniu būdu pradedami įrašyti asmens biometriniai duomenys. Elektroninėje įklijoje patalpinta elektroninė laikmena − bekontaktis mikroprocesorius su atmintimi (lustas) ir antena. Į elektroninę laikmeną įrašomas asmens veido skaitmeninis atvaizdas ir kiti paso duomenys.

Nuo 2008 m. paso vidiniuose puslapiuose pateikiama Lietuvos nacionalinė ir etninė simbolika.

Nuo 2009 m. elektroniniu būdu įrašomi pirštų atspaudai.

Lietuvos Respublikos piliečio pase įrašai pateikiami lietuvių, anglų ir prancūzų kalbomis.

## Išdavimas

Pasas išduodamas bet kokio amžiaus Lietuvos Respublikos piliečiui jo pageidavimu. Paso galiojimo laikas − 10 metų (nepilnamečiams, nesulaukusiems 16 m. − 5 metai). Pasas išduodamas ir nuolat užsienio valstybėse gyvenantiems Lietuvos Respublikos piliečiams.

## Istorija

1919–22 m. vokiečių okupacinis pasas buvo keičiamas į nepriklausomos Lietuvos pasą.

Iki 1993 m. sovietiniai pasai buvo pakeisti į Lietuvos Respublikos pasus.

Nuo 2008 m. sausio mėnesio pradėti išduoti naujo tipo piliečių pasai. Kaip ir kitų Europos Sąjungos valstybių narių, naujasis Lietuvos Respublikos pasas yra vyšninės spalvos (pakeitė iki tol naudotą žalią spalvą). Viršelyje virš eilutės su užrašu „Lietuvos Respublika“ užrašyta „Europos Sąjunga“.

## Galerija

Image:Lithuanian_passport_1920.jpg|1920 m.
File:LR-uzsienio-pasas-iki-1940.jpg|Užsienio pasas iki 1940 m.
Image:pasas1940.jpg|1940 m.
Image: Lt_pasport1994.jpg|1992–2002 m.
Image:Lt_pasport2003.jpg|2003–2006 m.
Image:pasas2008.gif|Biometrinis pasas2008 m.


## Šaltiniai
Motinystės medalis

**Motinystės medalis** () – dviejų laipsnių civilinis medalis, kuriuo apdovanojamos moterys už vaikų gimdymą ir auginimą. Įsteigtas 1944 m. liepos 8 d. TSRS Aukščiausiosios Tarybos Prezidiumo įsaku.  

Medaliu apdovanojamos moterys:
* II laipsnio medalis – pagimdžiusios 5 vaikus,
* I laipsnio medalis – pagimdžiusios 6 vaikus.

1995 m. sausio 1 d. Motinystės medaliais buvo apdovanota 13,15 mln. moterų.

## Medalio aprašas
Medalis disko formos, skersmuo 29 mm. Priekinėje pusėje profilinis motinos ir vaiko atvaizdas iki pusės. Kairėje viršutinėje pusėje – iškila žvaigždutė su sklindančiais spinduliais. Pakraščiu eina siauras laurų vainikas. Apatinėje dalyje – juostelė su užrašu *СССР* ('TSRS'). Visi atvaizdai ir užrašai – iškilūs. Antrosios medalio pusės centre – pjautuvo ir kūjo atvaizdas, viršutinėje dalyje užrašas pakraščiu *Медаль* ('Medalis'), o apatinėje dalyje – *материнства* ('motinystės'). 

I laipsnio medalis sidabrinis, II laipsnio – bronzinis. 

Medalis kilpute ir žiedu sutvirtinamas su metaline plokštele, kuri yra banguoto kaspino, padengto baltu emaliu, pavidalo. Viršutinė ir apatinės kaspino dalys turi žydras juosteles (I tipo Motinystės medalyje) arba tamsiai mėlynas (II tipo Motinystės medalyje).

## Medalio nuostatai
Motinystės medaliu apdovanojamos motinos, pagimdžiusios ir išauginusios penkis ir šešis vaikus. 

Medaliu TSRS Aukščiausiosios Tarybos Prezidiumo vardu apdovanoja sąjunginių ir autonominių respublikų Aukščiausiųjų Tarybų prezidiumai.

Motinystės medalis turi du laipsnius – I ir II.
Aukščiausias medalio laipsnis yra I laipsnis.

Motinystės medaliu apdovanojamos:
* motinos, pagimdžiusios ir išauginusios penkis vaikus – II laipsnio medaliu;
* motinos, pagimdžiusios ir išauginusios šešis vaikus – I laipsnio medaliu.

Atitinkamo laipsnio medaliu apdovanojama, kai jauniausias vaikas pasiekia vienerių metų amžių, o visi likę motinos vaikai yra gyvi. 

Apdovanojant ordinu įskaičiuojami ir vaikai:
* kuriuos motina yra įvaikinusi įstatymuose numatyta tvarka; 
* kurie yra žuvę arba dingę be žinios ginant TSRS ar vykdant kitas karo tarnybos pareigas, arba vykdant TSRS piliečio pareigas gelbstint žmonių gyvybes, saugant socialistinį turtą ir socialistinį teisingumą, taip pat mirę nuo žaizdų, kontuzijų, sužalojimų ir ligų, įgytų nurodytomis aplinkybėmis, taip pat dėl sužalojimų darbo metu ar profesinių susirgimų.

Motinos, turinčios šešis vaikus, apdovanojamos tik I laipsnio Motinystės medaliu. 

Motinystės medalis nešiojamas kairioje krūtinės pusėje, o turint kitų ordinų ir medalių segamas greta jų ar žemiau, negu jie.

Motinystės medalis po apdovanotos moters mirties kartu su medalio pažymėjimu lieka jos šeimoje kaip atminimo ženklas.

## Atvaizdai

Vaizdas:MMaterA01.jpg|I laipsnio Motinystės medalis (sidabrinis). Priekinė pusė.
Vaizdas:MMaterA01R.jpg|I laipsnio Motinystės medalis (sidabrinis). Užpakalinė pusė.
Vaizdas:MMaterB01.jpg|II laipsnio Motinystės medalis (bronzinis). Priekinė pusė.
Vaizdas:MMaterB01R.jpg|II laipsnio Motinystės medalis (bronzinis). Užpakalinė pusė.
Vaizdas:Awards_of_the_USSR-1945._CPA_984.jpg|TSRS pašto ženklas su Motinystės medalio atvaizdu


## Nuorodos
Lakatoras

**Lakatoras** – Vanuatu miestas, administracinis Malampos provincijos centras. Įsikūręs rytinėje Malekulos salos pakrantėje. Lakatoras yra labiausiai apgyvendinta vieta saloje.
Latakija

**Latakija** () – miestas šiaurės vakarų Sirijoje, uostamiestis Viduržemio jūros pakrantėje; muchafazos centras.

Tai svarbiausias Sirijos prekybinis ir žvejybinis uostas. Per jį eksportuojama nafta ir jos produktai (asfaltas, bitumas), medvilnė, javai, tabakas, vaisiai. Eina geležinkelis ir Alepą, plentai į Alepą, Homsą ir Beirutą. Veikia tarptautinis Bassel Al-Assad oro uostas. Nutiestas naftotiekis iš Homso ir Irako.

Naftos perdirbimo, laivų remonto, cemento, tekstilės, siuvimo, elektrotechnikos, maisto (žuvų apdorojimo, aliejaus, tabako) pramonė. Veikia karinė jūrų bazė. Apylinkėse išgaunamas asfaltas ir bitumas. Yra balneologijos kurortas, Latakijos universitetas (įkurtas 1971 m.), muziejus.

Latakija yra kultūrinis Sirijos alavitų centras (tiesa, dauguma jų gyvena aplinkiniuose kaimuose). Yra nemažai Sirijos krikščionių bei graikų ortodoksų. Netoliese yra senovinio Ugarito miesto liekanos. Pačioje Latakijoje yra romėnų pastatų liekanų, XIII a. mečetė.


Image:Lattakia,CatholicChurch.jpg|Sirijos katalikų bažnyčia
Image:Arch latakia5.jpg|Romėnų trumfo arka
Image:Latakia,old.jpg|Senamiestis


## Istorija
Nuo 4 tūkstantmečio pr. m. e. dabartinės Latakijos vietoje buvo finikiečių miestas **Ramita**. 2 tūkstantmetyje pr. m. e. jis tapo Ugarito valstybės dalimi, vėliau priklausė Asirijai, Babilonijai, Persijai.

Po Isės mūšio (333 m. pr. m. e.) miestą užėmė Aleksandras Makedonietis. 327 m. pr. m. e. pavadintas **Laodikėja** () Seleuko I Nikaloro motinos garbei. Šis miestas tapo vienu svarbiausių Seleukidų valstybės centrų ir Antiochijos uostų. Laodikėja buvo rytų-vakarų prekybos centras, vyko prekyba net su Indija. Nuo 64 m. pr. m. e. priklausė Romai, nuo II a. tapo Sirijos provincijos administraciniu centru. 395 m. atiteko Bizantijai. Laodikėja buvo sugriauta žemės drebėjimų 494 ir 555 m. Atstatyta imperatorius Justiniano laikais.

Vėliau miestas ir toliau nuolat keitė šeimininkus: 638 m. Laodikėją užėmė arabai, 1097 m. – kryžininkai, 1188 m. – Saladinas. 1516–1918 m. priklausė Osmanų imperijai, 1920–1943 m. – Prancūzijos Sirijos mandatinei teritorijai. Prancūzijai valdant miestas imtas vadinti Latakija, 1923–1936 m. buvo Prancūzijai pavaldžios Alavitų valstybės sostinė. Jom Kipuro karo metu, 1973 m. spalio 7 d. netoliese jūroje įvyko Latakijos mūšis tarp Izraelio ir Sirijos laivynų.

## Sportas
* Hutteen SC (futbolo klubas);
* Tishreen SC (futbolo klubas);
* Latakijos miesto stadionas; talpa 32 tūkst. žiūrovų;
* Al-Assad stadionas; talpa 28 tūkst. žiūrovų.

## Šaltiniai
Lenakelis

**Lenakelis** – Vanuatu miestas, įsikūręs Tanos salos vakarinėje pakrantėje, Tafea provincijoje, šalia provincijos centro Isangelio. Miestas yra pagrindinis salos uostas.

Lenakelis yra lenakelių kalbos centras. Ši kalba yra viena iš penkių gimtųjų kalbų, kuriomis kalba vietiniai salos gyventojai.
Joey Barton

**Džozefas Antonijus Bartonas** (; g. 1982 m. rugsėjo 2 d.) – futbolininkas, dabartinis Newcastle United klubo saugas.

## Laimėjimai
;Newcastle United
* Football League Championship (1): 2009–2010

## Nuorodos
Šuoliai į vandenį

**Šuoliai į vandenį** – vandens sporto rungtis, kurioje sportininkai turi kuo taisyklingiau ir meniškiau šokinėti į vandenį nuo specialių platformų arba lankščių lentų. 1904 m. ši sporto šaka buvo įtraukta į vasaros olimpinių žaidynių programą. Šuoliai į vandenį skirstomi į vienetų ir kelių žmonių sinchroninius šuolius. Išskiriamos įvairios stovėsenos ir kritimo padėtys. Šuolių į vandenį sporto taisykles ir čempionatus prižiūri pasaulio vandens sporto federacija.
Šuolių į vandenį sporto šakoje yra ir daug gimnastikos elementų, todėl šuolininkai prieš eidami šokinėti į vandenį atlieka įvairius gimnastikos, akrobatikos bei lankstumo pratimus sporto salėje. Šioje sporto šakoje gimnastikos pratimai yra labai svarbi dalis.

## Prietaisai
Pagrindinės varžybos vyksta atsispiriant nuo šių prietaisų:
* Tramplinas, 1 arba 3 metrų elastinga lenta;
* Platforma, nejudanti bokštelio atrama, dažniausiai 5; 7,5 ir 10 metrų aukščio.

## Technika
Šuolininkai į vandenį pakilti nuo prietaiso naudoja tokias šuolių grupes:
* Pirmyn – šuolininkas stovi veidu į vandenį, šoka ir sukasi pirmyn.
* Atgal – stovi nugara į vandenį, šoka ir sukasi atgal.
* Atgal iš priekio – stovi veidu į vandenį, šoka ir sukasi atgal.
* Pirmyn iš atbulinės padėties – stovi nugara į vandenį, šoka ir sukasi pirmyn.
* Sraigtų klasė – sukamasi aplink savo ašį.
* Nuo rankų – atliekami tik nuo bokšto ir prasideda nuo stovėsenos ant rankų.

Pakilus nuo prietaiso sportininkai į vandenį leidžiasi šiomis padėtimis:
* Išsitiesus – kūnas yra laikomas tiesioje padėtyje.
* Sulinkus – kūnas sulenktas per klubus, keliai ištiesti, rankos laiko kojas prispaustas prie krūtines.
* Susirietus – kūnas sulenktas per klubus, kojos sulenktos per kelius, rankos laiko kojas prispaustas prie krūtinės.
* Laisvai pasirenkama – naudojama tik šuoliams sraigtų klasėje. Šia padėtimi gali jungti bent dvi kitas pozicijas. Šioje padėtyje šuolio metu sportininkas gali sulenkti arba suriesti kojas ir nebūti už tai baudžiamas.

## Teisėjavimas
Individualių šuolių rungtyse teisėjauja septyni specialistai, kurie įvertina šuolius dešimties taškų balų skalėje pradedant nuliu. Vėliau atmetami po du aukščiausius ir žemiausius skirtus taškus, o likę įvertinimai yra padauginami iš šuolio sudėtingumo koeficiento.

Sinchroninių šuolių rungtyse teisėjauja vienuolika specialistų, kurie įvertina šuolius dešimties taškų balų skalėje pradedant nuliu. Šeši teisėjai vertina individualių sportininkų meistriškumą (po 3 teisėjus vienam šuolininkui), o likę penki teisėjai vertina poros sinchroniškumą. Vėliau atmetami visų trijų grupių aukščiausi ir žemiausiai įvertinimai, o likę vertinimai dauginami iš trijų, dalinami iš 5 ir padauginami iš sudėtingumo koeficiento.

## Šaltiniai
Zigmas Apulskis

**Zigmas Apulskis**, slap. **Starkus Vladas**, **Vladas** (1916 m., Žalgirių k., Lenkimų vls., Kretingos apskr. – 1947 m. Sriauptų k., Lenkimų vls., Kretingos aps.) – Lietuvos partizanas, Lietuvos laisvės armijos Žemaičių apygardos Kardo rinktinės štabo ūkio skyriaus viršininkas.

## Biografija

Amatininkas, 1944 m. Vietinės rinktinės savanoris. Nuo 1944 m. rudens slapstėsi Šatraminių–Žalgirių miškuose, nuo 1945 m. lapkričio 15 d. Lietuvos laisvės armijos Žemaičių apygardos Kardo (Kardų) rinktinės narys ir rinktinės štabo ūkio skyriaus viršininkas (iki 1946 m. sausio 30 d.). Tautvaišos kuopos įkūrėjas ir vadas (1945-1946 m.). Veikė Mosėdžio ir Skuodo valsčiuose.

Žuvo 1947 m. rudenį Sriauptų k., patekęs į pasalą ryšininko Lenkausko sodyboje (kitais duomenimis žuvo 1947 m. vasario mėn. Daukšių k., Mosėdžio vls., Kretingos aps.).

## Šaltiniai
* Lietuvos ypatingasis archyvas. – F. K-1, ap. 3. – B. 1236. – L. 234. – B. 1237. – L. 2, 6
* Dalia Kuodytė. Žemaičių apygarda Kardo (Kardų) rinktinė // Laisvės kovų archyvas. – Kaunas, 1993. – T. 7. – P. 4, 8
* Jadvyga Malūkaitė-Petkevičienė. Kardo rinktinės vadas Kazys Kontrimas (1993 m.) // Kretingos muziejaus mokslinis archyvas. – F. 15. – B. 23. – L. 3
Longana

** Longana** – Vanuatu miestas, esantis Ambae saloje. Nuo 1985 m. iki administracinės-teritorinės reformos vykusios 1994 m. buvo Ambae ir Maevo salų regiono sostine. Dabar Longana priklauso Penamos provincijai. Miestas įsikūręs netoli nuo dabartinės provincijos sostinės – Saratamatos. Plotas apie 50 km², gyventojų skaičius 730 (2006 m.).
Aukštesnysis teismas

**Aukštesnysis teismas**, *Vyresnysis teismas* - aukštesniosios (antrosios) pakopos teismas. Gali veikti ir kaip pirmosios, ir kaip antrosios instancijos teismas. Pagal rūšį tai gali būti bendrosios kompetencijos arba specializuotas (pvz., administracinis teismas).

## Lietuva
*Apygardos teismai, bendrosios kompetencijos teismas
*Aukštesnysis administracinis teismas - istorinis LR administracinis teismas; įkurtas 1999 m. pagal LR ABTĮ 

Aukštesnysis teismas yra teismas, kuris  Kodekso nustatyta specialia tvarka nagrinėja ir sprendžia klausimus dėl žemesniojo teismo nutarčių. Dėl apylinkės teismo nutarčių aukštesnysis teismas yra apygardos teismas, dėl apygardos teismo nutarčių – Lietuvos apeliacinis teismas (LR BPK 16 straipsnis. Aukštesnysis teismas).

## Šveicarija
*    Obergericht des Kantons Zürich,
*    Obergericht des Kantons Solothurn

## Vokietija
*Aukštesnysis žemės teismas (), bendrosios kompetencijos teismas
*Aukštesnysis administracinis teismas, (), administracinis teismas
Babilonas (albumas)

**„Babilonas“** – studijinis grupės „Skylė“ albumas, išleistas 2000 m. Albume pirmą kartą Rokas Radzevičius ir Aistė Smilgevičiūtė pagrindinę vokalinę partiją dalinasi lygiavertiškai.

Diskas 500 egz. tiražu išleistas savo lėšomis.

## Kūriniai

## Albumą įrašė

„Skylė“:
* Aistė Smilgevičiūtė – vokalas
* Rokas Radzevičius – vokalas, gitara
* Mantvydas Kodis – klavišiniai, akordeonas
* Kęstutis Drazdauskas – fleita, vokalas
* Skirmantas Kunevičius – mušamieji
* Eglė Miškinienė – bosinė gitara
* Dainius Jucius – violončelė
* Gediminas Jakutis – solinė gitara

Kviestiniai muzikantai:
* Saulius Antanavičius – perkusija
* Arvydas Skernevičius – solinė gitara („Manęs nebuvo“)
* Giedrius Klimka – ritminė gitara („Babilonas“)
* Lauras Smilgevičius – vokalas („Gangas“)

## Šaltiniai
Šeperdo salos

**Piemenų salos** – salų grupė, esanti Naujųjų Hebridų salyne tarp Epi ir Efatės salų. Į šią salų grupę patenka Laikos, Tongoa, Tongariki, Emae, Makiros, Mataso ir Monumento salos. Piemenų salos priklauso Šefos provincijai (Vanuatu).

Salų regione yra du povandeniniai ugnikalniai – Kuvae ir Makura. Salos išsidėstę šių ugnikalnių kalderų ribose. Aukščiausia iš salų yra Emae (644 m virš jūros lygio). Tongariki salos aukštis taip pat viršija 500 m.

## Kalbos
Daugumoje Piemenų salų gyvena melaneziečiai, kaip ir didžiojoje dalyje Vanuatu salų, bet Emae priklauso Polinezijos kultūrai. Be Emae salos, kurioje bendraujama futunų kalba, Piemenų salose yra trys kalbos, kuriomis kalba kitos salos: šiaurinės efatės kalba, kuri naudojama Tongoa saloje ir namakura kalba, kuria kalbama Mataso, Makura, Tongoa ir Tongariki salose. Šiomis kalbomis taip pat kalbama Efatės saloje. Šios kalbos taip pat yra susijusios su kitomis Efetės ir centrinės Vanuatu kalbomis, kurios patenka į centrinės Vanuatu kalbų grupę.
Lietuvos civilinės teisės istorija

**Lietuvos civilinės teisės istorija** - istorinė Lietuvos civilinės teisės raida.

## LDK
Žymiausi civilinės teisės šaltiniai buvo Lietuvos Statutai (1529, 1566 ir 1588 m.).

## Rusijos imperijos sudėtyje
1840 m. buvo panaikintas Lietuvos Statutas. Lietuvos teritorijoje galiojo ne tik Lietuvos, bet ir užsienio valstybių įstatymai (kai Pvz., Prancūzijos civilinis kodeksas (Užnemunės krašte), Prūsų žemės teisynas, Rusijos imperijos civiliniai įstatymai (sudarę civilinį kodeksą, vad. X tomas). Palangos apylinkėse, Lietuvai priskirtose iš buvusios Kuršo gubernijos, buvo taikomi carinės Rusijos laikų civiliniai įstatymai Pabaltijo kraštams. 

## Vokietijos sudėtyje

Klaipėdos kraštas turėjo paklusti Vokietijos civiliniams įstatymams.

## Lietuvos TSR
TSRS okupavus Lietuvą, laikinai buvo įvesti okupaciniai įstatymai. 

Lietuvos TSR Aukščiausioji Taryba 1964 m. liepos 7 d. patvirtino sovietinį Civilinį kodeksą. 

1965 m. sausio 1 d. įsigaliojo Lietuvos Tarybų Socialistinės Respublikos civilinis kodeksas. Jį sudarė (ideologizuota, komunistinius lozungus skelbianti) Preambulė ir 610 straipsnių (8 skyriai, 50 skirsnių). Kodeksas galiojo ir po Lietuvos Nepriklausomybės atkūrimo.

## Šiuolaikinė Lietuvos civilinės teisės istorija
2000 m. liepos 18 d. LR Seimas priėmė naująjį Civilinį kodeksą. Kodekso priėmimas buvo antras pagal svarbą (teisėkūros) įvykis po LR Konstitucijos priėmimo. 

2001 m. liepos 1 d. Lietuvos Respublikos civilinis kodeksas įsigaliojo (išskyrus kai kurias išimtis). 

## Šaltiniai